วัยรุ่นศรีสะเกษ ถูกฟันหัวแบะในร้านอาหาร คาดเขม่นอริ
(เครดิตภาพ ภาพจากตำรวจสายตรวจ สภ.เมืองศรีสะเกษ),วัยรุ่นศรีสะเกษ เที่ยวร้านอาหาร กลางเมือง หลังร้านปิดถูกคนร้าย ฟันหัวแบะ นิ้วขาด อาการสาหัส ตร.คาดอาจเขม่นกันกับแขกโต๊ะอื่น ก่อนถูกตามทำร้าย รอสอบ  ,เมื่อเวลา 01.30 น. วันที่ 9 พ.ค. 60 ร.ต.อ.ภาณุวัฒน์ อารีย์ รอง สวป. สภ. เมือง จ.ศรีสะเกษ พร้อมด้วย ตำรวจชุดสายตรวจจักรยานยนต์ และหน่วยกู้ภัยมูลนิธิสว่างจิตต์ศรีสะเกษธรรมสถาน ร่วมกันออกตรวจที่เกิดเหตุ หลังจากได้รับแจ้งว่า มีเหตุคนถูกทำร้ายได้รับบาดเจ็บ เหตุเกิดที่ร้านอาหารแห่งหนึ่ง ถนนอุบล ต.โพธิ์ อ.เมืองศรีสะเกษ,ที่เกิดเหตุ บริเวณหน้าห้องน้ำด้านหลังร้านพบผู้บาดเจ็บ เป็นชาย ทราบชื่อต่อมา คือ นายบี (นามสมมติ) อายุ 18 ปี ชาว อ.วังหิน จ.ศรีสะเกษ มีบาดแผลถูกของมีคมที่กลางศีรษะ 1 แผล กลางหลัง 1 แผล นิ้วหัวแม่มือซ้ายขาด 1 นิ้ว อาการสาหัส ยังไม่สามารถให้การได้,พนักงานของร้านอาหารให้การกับตำรวจว่า ผู้บาดเจ็บพร้อมเพื่อน รวม 5 คน ได้มาเที่ยวรับประทานอาหารที่ร้าน ก่อนเกิดเหตุร้านปิดแล้ว คนทยอยกลับ ผู้บาดเจ็บได้เดินไปเข้าห้องน้ำ โดยเพื่อนนั่งรออยู่ที่โต๊ะ ไม่นานก็เห็นวิ่งออกมาจากห้องน้ำในสภาพเลือดท่วมตัว จึงแจ้งให้กลุ่มเพื่อนทราบ และแจ้งให้หน่วยกู้ภัยมาช่วยนำส่ง รพ.,เบื้องต้น เจ้าหน้าที่ตำรวจคาดว่า ระหว่างที่นั่งรับประทานอาหารอยู่ในร้าน ผู้บาดเจ็บอาจจะมีการเขม่นกับแขกโต๊ะอื่น จนถูกตามไปทำร้ายขณะเข้าห้องน้ำ ซึ่งจะต้องรอให้ผู้บาดเจ็บออกจากโรงพยาบาลแล้วมาแจ้งความร้องทุกข์ก่อน จึงจะสอบปากคำหารายละเอียดการถูกทำร้าย เพื่อติดตามผู้ก่อเหตุนำตัวมาดำเนินคดี ต่อไป  
วัยรุ่นศรีสะเกษ เที่ยวร้านอาหาร กลางเมือง หลังร้านปิดถูกคนร้าย ฟันหัวแบะ นิ้วขาด อาการสาหัส ตร.คาดอาจเขม่นกันกับแขกโต๊ะอื่น ก่อนถูกตามทำร้าย รอสอบ  
โจ๋,เขม่นอริ,ถูกฟันหัวแบะ,สาหัส,ร้านอาหารกลางคืน